สถาบันวิจัยประชากรและสังคม มหาวิทยาลัยมหิดล

 999 ถนนพุทธมณฑลสาย 4 ตำบลศาลายา

อำเภอพุทธมณฑล จังหวัดนครปฐม 73170

โทรศัพท์ 02 441 0201-4 โทรสาร 02 441 9333

ที่ อว 78.19/023

วันที่ 29 มกราคม พ.ศ. 2565

เรื่อง ขออนุญาตเข้าพบเพื่อเรียนปรึกษาแผนงานการพัฒนาส่งเสริมคุณภาพชีวิตบุคลากรและนักศึกษาและแผนงานการสนับสนุนการพัฒนามาตรฐานกลางการประเมินตนเอง

เรียน รศ.(พิเศษ) ดร.ดวงฤทธิ์ เบ็ญจาธิกุล ชัยรุ่งเรือง

 เลขานุการรัฐมนตรีว่าการและโฆษกกระทรวงการอุดมศึกษา วิทยาศาสตร์ วิจัยและนวัตกรรม

สิ่งที่ส่งมาด้วย เอกสารแนะนำโครงการการสนับสนุนระบบปัญญานิเวศเพื่อสร้างเสริมมหาวิทยาลัยแห่งความสุข สู่องค์กรสุขภาวะที่ยั่งยืน จำนวน 1 ฉบับ

 ด้วยโครงการการสนับสนุนระบบปัญญานิเวศเพื่อสร้างเสริมมหาวิทยาลัยแห่งความสุขสู่องค์กรสุขภาวะที่ยั่งยืน ดำเนินงานภายใต้สถาบันวิจัยประชากรและสังคม มหาวิทยาลัยมหิดล โดยได้รับการสนับสนุนจากสำนักสนับสนุนสุขภาวะองค์กร สำนักงานกองทุนสนับสนุนการสร้างเสริมสุขภาพ (สสส. มีวัตถุประสงค์เพื่อเสริมสร้างกลไกที่เข้มแข็งสนับสนุนการ “มหาวิทยาลัยแห่งความสุขสู่องค์กรสุขภาวะ” รวมทั้งสร้างเสริมศักยภาพบุคลากรและกลุ่มนักศึกษา ทั้งนี้ การดำเนินงานโครงการดังกล่าว มีแผนงานการพัฒนาส่งเสริมคุณภาพชีวิตบุคลากรและนักศึกษาแผนงานการพัฒนามาตรฐานกลางการประเมินตนเองของ 5 ภาคีเครือข่ายมหาวิทยาลัยแห่งความสุขนำร่อง ซึ่งเป็นกลไกหนึ่งในแผนงานสำคัญของโครงการฯ เน้นความสอดคล้องในการประเมินกระบวนการและประเมินผลลัพธ์ร่วมไปกับเกณฑ์คุณภาพการศึกษาเพื่อการดำเนินการที่เป็นเลิศ Education Criteria for Performance Excellence (EdPEx) ของกระทรวงการอุดมศึกษา วิทยาศาสตร์ วิจัยและนวัตกรรม มีระยะเวลาดำเนินการ 24 เดือน ตั้งแต่วันที่ 1 กันยายน 2563 ถึงวันที่ 31 สิงหาคม 2565 รายละเอียดตามสิ่งที่ส่งมาด้วย

 ในการนี้ คณะนักวิจัยโครงการการสนับสนุนระบบปัญญานิเวศเพื่อสร้างเสริมมหาวิทยาลัยแห่งความสุขสู่องค์กร สุขภาวะที่ยั่งยืน ใคร่ขออนุญาตเข้าพบท่านเพื่อเรียนปรึกษาแผนงานการพัฒนาส่งเสริมคุณภาพชีวิตบุคลากรและนักศึกษาและแผนงานการสนับสนุนการพัฒนามาตรฐานกลางการประเมินตนเอง ทั้งนี้ ขอมอบหมายให้นางสาวปรียา พลอยระย้า นักวิจัยประจำโครงการฯ เป็นผู้ประสานงานการนัดหมายเข้าพบในครั้งนี้ โครงการฯ หวังเป็นอย่างยิ่งว่าจะได้รับความกรุณาจากท่านในการเข้าพบดังกล่าว และขอขอบพระคุณอย่างสูงเป็นการล่วงหน้ามา ณ โอกาสนี้

 จึงเรียนมาเพื่อโปรดพิจารณาตด้วย จักเป็นพระคุณยิ่ง

 ขอแสดงความนับถือ

 (รองศาสตราจารย์ ดร.ศิรินันท์ กิตติสุขสถิต)

 หัวหน้าโครงการ

ผู้ประสานงาน นางสาวปรียา พลอยระย้า นักวิจัยประจำโครงการฯ

โทรศัพท์ 082 393 3813, 02 441 0201-4 ต่อ 538 ไปรษณีย์อิเล็กทรอนิกส์ phloiraya@gmail.com